#

# VISPĀRĪGĀ VIENOŠANĀS Nr. 2018/9.9/

Par autobusu nomu

Ozolniekos 2018. gada 29. novembrī

**SIA ''Latvijas Lauku konsultāciju un izglītības centrs''**, reģistrācijas Nr.40003347699, adrese Rīgas ielā 34, Ozolnieki, Ozolnieku pagasts, Ozolnieku novads, LV-3018, tās valdes priekšsēdētāja Mārtiņa Cimermaņa personā, (turpmāk - Pasūtītājs), un

**Akciju sabiedrība “CATA”**, reģistrācijas Nr.40003016840, Jāņa Poruka iela 8, Cēsis, LV-4101, kuru pārstāv tās valdes priekšsēdētājs Māris Ozoliņš, (turpmāk - Izpildītājs), kurš atklātā konkursā LLKC 2018/4 ELFLA „Par tiesībām noslēgt vispārīgo vienošanos par autobusu nomu braucieniem pa Eiropas Savienību” (turpmāk – Konkurss) ir ieguvis piegādes tiesības, abi kopā un katrs atsevišķi (turpmāk - Līdzēji vai Līdzējs), noslēdz šādu vispārīgo vienošanos Publisko iepirkumu likuma izpratnē, (turpmāk - Vienošanās).

**1. Vienošanās priekšmets**

1.1. Pasūtītājs slēdz Vienošanos ar Izpildītāju par **sauszemes pasažieru pārvadāšanas (transporta) pakalpojumiem** Eiropas Savienības teritorijā ar autobusiem līdz 40 pasažieru sēdvietām(turpmāk - Pakalpojumi) par konkursa id. Nr. LLKC 2018/4 ELFLA nolikumā noteiktajām iepirkuma priekšmeta daļām:

**1.daļā: Aizkraukle**, piedāvātā līgumcena EUR 2.40 bez PVN par 1 km.

**2.daļā: Ogre**, piedāvātā līgumcena EUR 2.40 bez PVN par 1 km.

**3.daļā: Cēsis**, piedāvātā līgumcena EUR 2.40 bez PVN par 1 km.

**18.daļā: Limbaži**, piedāvātā līgumcena EUR 2.40 bez PVN par 1 km.

**19.daļā: Sigulda**, piedāvātā līgumcena EUR 2.40 bez PVN par 1 km.

**24.daļā: Valmiera**, piedāvātā līgumcena EUR 2.40 bez PVN par 1 km.

**2. Vispārīgie noteikumi**

2.1. Izpildītājs apņemas nodrošināt sauszemes pasažieru pārvadāšanas (transporta) pakalpojumus pēc pieprasījuma un faktiskās vajadzības Eiropas Savienības teritorijā ar Pasūtītāju saskaņotā laikā.

2.2. Pasūtītājs saglabā tiesības iepirkt Pakalpojumus ārpus kārtas no citiem Izpildītājiem, ja esošais šī termiņa Izpildītājs ļaunprātīgi un acīmredzami pārsniedz attiecīgā laika posma vidējo tirgus cenu.

2.3. Ja Izpildītājs ļaunprātīgi un acīmredzami pārsniedz attiecīgā laika posma vidējo tirgus cenu vai attiecīgajam periodam piedāvāto cenu, Pasūtītājs ir tiesīgs vienpusēji lauzt Vienošanos attiecībā uz iepirkuma daļām vai vienošanos kopumā 3 (trīs) dienas iepriekš rakstveidā paziņojot par laušanu Izpildītājam.

**3. Vienošanās darbības laiks**

3.1. Vienošanās darbības termiņš ir 2 (divi) gadi no šīs Vienošanās noslēgšanas brīža.

**4. Pakalpojumu cena un norēķinu kārtība**

4.1. Samaksu Izpildītājam Pasūtītājs veic ar bankas pārskaitījumu Izpildītāja kontā pēc pakalpojumu saņemšanas, saskaņā ar Izpildītāja izrakstītu rēķinu, kurā uzrādīts pakalpojumu apjoms, cena un summa.

4.2. Samaksa tiek veikta 10 (desmit) darba dienu laikā pēc rēķina saņemšanas.

4.3. Rēķinu Izpildītājs sagatavo elektroniski un nosūta Pasūtītājam uz e-pasta adresi: admin@llkc.lv. Ja Izpildītājs Pasūtītājam iesniedz rēķinu elektroniski bez rekvizīta „paraksts” vai droša elektroniskā paraksta, bet ar atzīmi „Rēķins sagatavots elektroniski un ir derīgs bez paraksta”, Pasūtītājs šādus rēķinus atzīst par attaisnojuma dokumentu un pieņem norēķinu veikšanai.

**5. Pakalpojumu piešķiršanas kārtība**

5.1. Pasūtītājs organizē Pasūtījuma izpildes piešķiršanas procedūru katram Pasūtījumam atsevišķi, nodrošinot konkurenci un vienlīdzīgu attieksmi pret Izpildītājiem.

5.2. Pasūtītājs elektroniski, izmantojot Vienošanās norādīto katra pretendenta kontaktinformāciju, nosūta Izpildītājiem uzaicinājumu iesniegt piedāvājumu konkrēta pasūtījuma izpildei (Pielikums).

5.3. Izpildītājs 24 (divdesmit četru) stundu laikā no uzaicinājuma saņemšanas nosūta Pasūtītāja kontaktpersonai informāciju par atbilstoša Pakalpojuma sniegšanas iespējām, kā arī norāda nepieciešamo informāciju saskaņā ar nosūtīto veidlapu (Pielikums).

5.4. Pasūtītājs 3 (trīs) stundu laikā pēc piedāvājumu saņemšanas izvērtē saņemto piedāvājumu atbilstību uzaicinājumā noteiktajām prasībām un izvēlas piedāvājumu ar zemāko cenu no iesniegtajiem piedāvājumiem, kas ir atbilstoši.

5.5. Pēc lēmuma pieņemšanas, Pasūtītājs par rezultātu elektroniski informē Izpildītāju. Ja vairāku Izpildītāju iesniegto piedāvājumu kopējās izmaksas būs vienādas, Pasūtītājs veiks atkārtotu aptauju. Ja, veicot atkārtotu aptauju, Izpildītāju iesniegto piedāvājumu kopējās izmaksas atkal būs vienādas, tad tiks izvēlēts piedāvājums, kas iesniegts pirmais.

**6. Līdzēju saistības**

6.1. Izpildītāja saistības:

6.1.1.Izpildītājs veic pakalpojumu sniegšanu Pasūtītājam saskaņā ar Vienošanās nosacījumiem un savu Konkursa piedāvājumu Pasūtītājam.

6.1.2. Izpildītājs ir atbildīgs par pakalpojumu atbilstību LR normatīvo aktu prasībām.

6.1.3. Izpildītājs atbild par pasažieru drošību pārvadājuma laikā atbilstoši LR tiesību aktiem.

6.1.4. Izpildītājs ir atbildīgs par zaudējumiem, kuri radušies Pasūtītājam vai trešajām personām nekvalitatīvu vai neatbilstošu pakalpojumu dēļ.

6.2.Pasūtītāja saistības:

6.2.1. Pasūtītājs nodrošina pakalpojumu sniegšanas tiesību piešķiršanas procedūras organizēšanu.

6.2.2. Pasūtītājs ir atbildīgs par pakalpojumu piešķiršanu atbilstoši Vienošanās tekstā noteiktajai kārtībai.

6.2.3. Pasūtītājs Vienošanās darbības laikā garantē pakalpojumu piešķiršanas kārtības ievērošanu.

* 1. **Pasūtītāja pienākumi:**
		1. savlaicīgi informēt Izpildītāju par būtiskiem Pakalpojuma sniegšanas nosacījumiem;
		2. nokomplektēt pasažieru grupu nepārsniedzot konkrēta pasūtījuma izpildei norādītā autobusa sēdvietu skaitu;
		3. nodrošināt, ka pasažieri ievēro normatīvajos aktos noteiktos pasažieru un bagāžas pārvadājuma noteikumus;
		4. sastādot ceļojuma programmu, obligāti ņemt vērā normatīvo aktu prasības, t.sk., arī prasības par autovadītāju darba un atpūtas laiku, braukšanas attāluma un ātruma reģistrēšanas kontrolierīces (tahogrāfa) izmantošanas kārtību;
		5. ikdienas atpūtas laika posmā (9h/11h), nodrošināt autobusa vadītāja netraucētu un nepārtrauktu atpūtu atpūtas vietā ārpus autobusa (piemēram, viesnīcā) ne mazāk kā 9 vai 11 stundas pēc kārtas;
		6. par būtiskām izmaiņām un/vai novirzēm konkrēta pasūtījuma sniegšanas laikā, nekavējoties paziņot Izpildītājam;
		7. nodrošināt, ka pasažieri brauciena laikā turas pie transportlīdzeklī esošajiem atbalsta stieņiem vai siksnām, kā arī piesprādzējas, ja autobuss aprīkots ar drošības jostām;
		8. gadījumos, kad normatīvo aktu prasības netiek ievērotas Pasūtītāja vainas dēļ, Pasūtītājs apmaksā Izpildītājam piemēroto sodu.
	2. **Pasūtītājam/ pasažierim aizliegts:**
		1. pamudināt autobusa vadītāju pārkāpt normatīvo aktu prasības;
		2. sēdēt sēdvietās no 1. līdz 4., ja pasažiera augums nepārsniedz 150 cm, izņemot normatīvajos aktos noteiktos gadījumus;
		3. autobusa kustības laikā pārvietoties pa salonu un stāvēt kājās;
		4. bojāt autobusu vai tā inventāru, veikt darbības, kas apdraud satiksmes drošību un citus pasažierus;
		5. pārvadāt viegli uzliesmojošas, sprāgstošas, indīgas, kodīgas, narkotiskas un smakojošas vielas, kā arī priekšmetus vai pārtiku, kas var piesārņot autobusu, tā aprīkojumu vai inventāru;
		6. lietot alkoholiskos dzērienus vai citas apreibinošas vielas, smēķēt vai kā citādi traucēt pārējos pasažierus;
		7. gulēt uz autobusa salona grīdas un novietot kājas uz sēdekļiem;
		8. atvērt vai aizvērt logus un lūkas bez autobusa vadītāja atļaujas;
		9. traucēt autobusa vadītāju un kavēt oficiālās kontrolējošās personas darbu.
	3. Pasūtītājs Pakalpojuma sniegšanas laikā ir Civillikumā noteiktajā kārtībā un apmērā atbildīgs par Izpildītājam nodarītajiem zaudējumiem, kas radušies pasažieru vainojamas rīcības rezultātā.

**7.** **Vienošanās noteikumu grozīšana, tās darbības pārtraukšana**

7.1. Vienošanos var papildināt, grozīt vai izbeigt, Līdzējiem savstarpēji vienojoties. Jebkuras vienošanās izmaiņas vai papildinājumi tiek noformēti rakstveidā un kļūst par šīs Vienošanās neatņemamām sastāvdaļām.

7.2. Ja Izpildītājs veic prettiesisku darbību, tad var tikt uzskatīts, ka ar šīs darbības veikšanu Izpildītājs ir vienpusīgi lauzis Vienošanos un Izpildītājs zaudē visas ar Vienošanos pielīgtās saistības.

**8.** **Strīdu risināšanas kārtība**

8.1. Jebkuras nesaskaņas, domstarpības vai strīdi risināmi savstarpēju sarunu ceļā starp iesaistītajām personām. Sarunu gaita tiks attiecīgi protokolēta.

8.2. Gadījumā, ja Līdzēji 20 (divdesmit) dienu laikā nespēs vienoties, strīds risināms Latvijas Republikas normatīvajos aktos noteiktā kārtībā Latvijas Republikas tiesā.

**9. Nepārvarama vara**

9.1. Līdzējs tiek atbrīvots no atbildības par pilnīgu vai daļēju Vienošanās paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Vienošanās parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri ir ārpus Līdzēju kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Līdzēju iespējamās kontroles robežās).

9.2. Līdzējs, kas nokļuvis nepārvaramas varas apstākļos, nekavējoties informē par to otru Līdzēju rakstiski 3 (trīs) darba dienu laikā pēc nepārvaramas varas iestāšanās un ziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.

9.3. Ja minēto apstākļu dēļ Vienošanās nedarbojas ilgāk par 3 (trīs) mēnešiem, katram Līdzējam ir tiesības atteikties no Vienošanās izpildes, par to rakstveidā brīdinot otru Līdzēju vismaz 15 (piecpadsmit) dienas iepriekš. Šajā gadījumā neviens no Līdzējiem nevar prasīt atlīdzināt zaudējumus, kas radušies šīs Vienošanās laušanas rezultātā.

9.4. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes, u.c. cenu paaugstināšanās, inflācija kādā valstī, valūtas kursu svārstības, un citi tamlīdzīgi biznesa riski.

**10. Citi noteikumi**

10.1. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku rupjas neuzmanības vai ļaunā nolūkā izdarīto darbību rezultātā.

10.2. Šī Vienošanās ir saistoša Pasūtītājiem un Izpildītājiem, kā arī visām trešajām personām, kas likumīgi pārņem viņu tiesības un pienākumus.

10.3. Ja kādam no Līdzējiem tiek mainīts juridiskais statuss, Līdzēja pārstāvības tiesības, vai kāds no Vienošanās minētajiem Līdzēja rekvizītiem, telefona, faksa numurs, e-pasta adrese, adrese u.c., tad Līdzējs nekavējoties rakstiski paziņo par to otram Līdzējam. Ja Līdzējs neizpilda šī apakšpunkta noteikumus, uzskatāms, ka otrs Līdzējs ir pilnībā izpildījis savas saistības, lietojot šajā Vienošanās esošo informāciju par otru Līdzēju. Šajā apakšpunktā minētie nosacījumi attiecas arī uz Vienošanās un tā pielikumos minētajiem Līdzēju pārstāvjiem un to rekvizītiem.

10.4. Paziņojumi vai cita veida korespondence, kas attiecas uz Vienošanos ir nosūtāma otram Līdzējam rakstveidā un ir uzskatāma par saņemtu:

* + 1. ja tā nodota personīgi pret Līdzēja likumīgā pārstāvja parakstu;
		2. otrajā darba dienā pēc tās nosūtīšanas, ja tā nosūtīta pa elektronisko pastu uz Vienošanās norādīto e-pasta adresi, izmantojot drošu elektronisko parakstu;
		3. septītajā dienā pēc nosūtīšanas uz Līgumā norādīto adresi, ja tā ir nosūtīta ar reģistrētu vēstuli Latvijas Pasta iestādē.

10.5. Līdzēju reorganizācija vai to pārstāvju maiņa nevar būt par pamatu Vienošanās pārtraukšanai vai izbeigšanai. Gadījumā, ja kāds no Līdzējiem tiek reorganizēts vai likvidēts, Vienošanās paliek spēkā un tās noteikumi ir saistoši Līdzēja tiesību un saistību pārņēmējam.

10.6. Pasūtītāja kontaktpersona šīs Vienošanās izpildes laikā:

**Jolanta Sūna - Strautiņa, tālrunis 63050220, e-pasts –** **jolanta.suna@llkc.lv**

10.7. Izpildītāja kontaktpersona šīs Vienošanās izpildes laikā:

10.7.1. Aizkraukles daļā: Aija Ciganoviča, tālrunis 29285149, e-pasts: aija.ciganovica@cata.lv;

10.7.2. Ogres daļā: Māris Zicmanis, tālrunis 29351996, e-pasts: maris.zicmanis@cata.lv;

10.7.3. Cēsu daļā: Ingus Laiviņš, tālrunis 64123450, 26537219, e-pasts: pasutijumi@cata.lv;

10.7.4. Limbažu daļā: Gints Rožkalns, tālrunis 29439887, e-pasts: gints.rozkalns@cata.lv;

10.7.5. Siguldas daļā: Māris Zicmanis, tālrunis 29351996, e-pasts: maris.zicmanis@cata.lv;

10.7.6. Valmieras daļā: Ingus Laiviņš, tālrunis 64123450, 26537219, e-pasts: pasutijumi@cata.lv;

10.8.  Vienošanās Pielikums ir Vienošanās neatņemama sastāvdaļa.

10.9. Vienošanās sagatavota latviešu valodā, divos eksemplāros, katra uz 4 (četrām) lapām ar 1 (vienu) pielikumu uz 1 lapas, ar vienādu juridisku spēku, no kuriem viens eksemplārs glabājas pie Pasūtītāja, bet otrs pie Izpildītāja.

**11. Līdzēju rekvizīti un paraksti**

|  |  |
| --- | --- |
| **pasūtītājs****SIA „Latvijas Lauku konsultāciju un izglītības centrs”,**Rīgas iela 34, Ozolnieki, Ozolniekupagasts, Ozolnieku novads, LV-3018Telef.:63050220E-pasta adrese: admin@llkc.lvPVN Reģ. Nr. LV40003347699 Banka: AS SEB BankaKonts: LV50 UNLA 0008 0004 6901 6 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/M.Cimermanis/2018.gada 29.novembrī | **Izpildītājs****Akciju sabiedrība “CATA”** Vienotais reģistrācijas Nr.40003016840 PVN Reģ. Nr.LV40003016840Juridiskā adrese: Jāņa Poruka iela 8, Cēsis, LV-4101Telef.: 64122121;E-pasta adrese: cata@cata.lvBanka: AS “SEB banka” Kods: UNLALV2XKonta Nr.LV61 UNLA 0004 0004 2540 1\_\_\_\_\_\_\_\_\_\_\_\_\_\_\_\_\_\_\_\_\_\_ /M.Ozoliņš/2018.gada 29.novembrī |

Pielikums

SIA "Latvijas Lauku konsultāciju un izglītības centrs"

\_\_\_\_\_\_\_\_\_konsultāciju birojs

# PASŪTĪJUMA VEIDLAPA

|  |  |  |
| --- | --- | --- |
| 20\_\_\_.gada \_\_\_\_.\_\_\_\_\_\_\_\_\_\_\_\_ |  |  |
|  |  |  |
| **Pasūtījuma vienības** | **Pasūtījuma izpildes apraksts** | **Cena EUR** |
| Brauciena maršruts |   |
| Datums, laiks no – līdz |   |
| Pasažieru skaits |  |
| **Kopējās izmaksas 1 km (bez PVN)** |   |
| **PVN** |  |
| **Kopējās izmaksas 1 km (ar PVN)** |  |
| Pakalpojuma sniedzējs: |  |  |
| Kontaktinformācija (kontaktpersonas vārds, uzvārds, tālr., e-pasts) |  |